Muutettu ehdotus neuvoston asetukseksi (EY) Euroopan unionin jäsenyyttä hakeneille maille annettavan avun yhteensovittamisesta liittymistä valmistelevan strategian mukaisesti /* KOM/98/0551 lopull. - CNS 98/0094 */



Virallinen lehti nro C 329 , 27/10/1998 s. 0013



Muutettu ehdotus neuvoston asetukseksi (EY) Euroopan unionin jäsenyyttä hakeneille maille annettavan avun yhteensovittamisesta liittymistä valmistelevan strategian mukaisesti (98/C 329/08) KOM(1998) 551 lopull. - 98/0094(CNS) (Komission esittämä 30 päivänä syyskuuta 1989 EY:n perustamissopimuksen 189 a artiklan 2 kohdan nojalla) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että Luxemburgissa kokoontunut Eurooppa-neuvosto on ilmoittanut puoltavansa liittymistä valmistelevan tuen merkittävää lisäämistä, mikä Phare-ohjelmaa täydentäen sisältää maataloustuen ja rakennetuen, Euroopan unionin jäsenyyttä hakeneille valtioille osana liittymistä valmistelevaa strategiaa annettavasta avusta 16 päivänä maaliskuuta 1998 annetussa asetuksessa (EY) N:o 622/98 perustetaan liittymiskumppanuudet, jotka ovat yhtenäinen kehys liittymistä valmistelevassa avussa etusijalle asetettujen kysymysten ohjelmoinnille ja rahoituskeinoille, asetuksessa (EY) N:o . . . perustetaan liittymistä valmisteleva maatalouden rahoitusväline, jota sovelletaan pääasiassa maatalouden rakenneuudistukseen, valmistusta ja jakelua koskevien rakenteiden parantamiseen, tarkastustoimintojen kehittämiseen ja maaseudun kehittämiseen, asetuksessa (EY) N:o . . . perustettavalla liittymistä valmistelevalla rakennepolitiikan rahoitusvälineellä, jäljempänä "LVRV" (ISPA), on tarkoitus rahoittaa liikennettä ja ympäristöä koskevia infrastruktuureja, Phare-ohjelmassa, joka perustettiin asetuksella (ETY) N:o 3906/89, sellaisena kuin se on viimeksi muutettuna asetuksella (EY) N:o 753/96, keskitytään tästä lähtien tukemaan tärkeimpiä etusijalle asetettuja kysymyksiä, jotka koskevat yhteisön säännöstön ottamista osaksi kansallista lainsäädäntöä, nimittäin vahvistamaan unionin jäsenyyttä hakeneiden maiden hallintoa ja instituutioita ja rahoittamaan investointeja, jotta nämä maat pystyisivät mahdollisimman nopeasti noudattamaan yhteisön sääntöjä, on tarpeen varmistaa, että liittymistä valmistelevien kolmen välineen käyttöön perustuvalla yhteisön tuella saadaan paras taloudellinen vaikutus, edellä mainittujen välineiden tulisi pysyä erillisinä, mutta niiden ja Euroopan investiontipankin, Euroopan jälleen rakennus- ja kehityspankin, yhteisön muiden rahoitusvälineiden ja muiden kansainvälisten rahoituslaitosten rahoittamat tuet on tarpeen sovittaa yhteen, taloudellisten etujen tehokkaaksi suojelemiseksi ja petosten sekä muiden säännönvastaisuuksien torjumiseksi on tarpeen säätää komission ja hakijamaiden keskinäisestä tiedottamisesta ja yhteistyöstä paikan päällä suoritettavien tarkastusten osalta, jotta edunsaajina olevat hakijamaat saadaan välittömämmin osallisiksi liittymistä valmistelevaan apuun, on tarpeen varmistaa, että hakijamaat itse panevat asteittain täytäntöön liittymistä valmistelevaa apua koskevan hajautetun hallinnon, ottaen huomioon hallinto- ja rahoitusvalvontakykynsä, ja on tarpeen varmistaa, että kaikki liittymistä valmisteleva apu, joka on myönnetty hakijamaille, esitetään säännöllisesti, ON ANTANUT TÄMÄN ASETUKSEN: 1 artikla Phare-ohjelman mukaiseen liittymistä valmistelevaan strategiaan, maatalouden ja maaseudun kehittämistä koskevaan välineeseen, jäljempänä "liittymistä valmisteleva maatalouden rahoitusväline", ja liittymistä valmistelevaan rakennepolitiikan rahoitusvälineeseen perustuvan avun koordinointi ja yhdenmukaisuus varmistetaan tämän asetuksen säädösten mukaisesti. 2 artikla Maatilojen rakennetta, maa- ja kalataloustuotteiden valmistusta ja markkinointia, kasvien ja eläinlääkäritarkastusten sekä ruokatarvikkeiden laatua koskevat parannustoimet rahoitetaan asetuksessa (EY) N:o . . . perustetusta liittymistä valmistelevasta maatalouden rahoitusvälineestä. Siitä rahoitetaan myös integroitua maaseudun kehittämistä kuten maaseudun infrastruktuureja sekä maataloutta ja ympäristöä koskevia toimintoja. 3 artikla Asetuksessa (EY) N:o . . . perustetusta liittymistä valmistelevasta rakennepolitiikan rahoitusvälineestä investointihankkeita seuraavilla aloilla: - ympäristöhankkeet, joiden avulla edunsaajamaat voivat noudattaa yhteisön ympäristöalan vaatimuksia sekä liittymistä valmistelevan kumppanuuden tavoitteita - liikenteen infrastruktuurihankkeet, joilla edistetään kestävää liikennettä ja erityisesti yhteisesti kiinnostavia hankkeita neuvoston päätöksen N:o 1692/96 perusteella, sekä hankkeet, joiden avulla edunsaajamaat voivat noudattaa liittymistä valmistelevan kumppanuuden tavoitteita; näitä ovat kansallisten verkkojen yhteentoimivuus, liittäminen toisiinsa ja yleiseurooppalaisiin verkkoihin sekä niihin pääsy. 4 artikla 1. Phare-ohjelman mukainen rahoitus keskitetään yhteisön säännöstön täytäntöönpanon kannalta tärkeimpiin kysymyksiin eli hakijavaltioiden hallinnollisen, ja institutionaalisen kyvyn rakentamiseen ja investointeihin, ei kuitenkaan viimeksi mainittujen osalta edellä 2 ja 3 artiklassa tarkoitettuhin kahdesta vällineestä rahoitettaviin investointilajeihin. 2. Phare-ohjelmasta voidaan kuitenkin rahoittaa sellaisia ympäristöä, liikennettä ja maatalouden ja maaseudun kehittämistä koskevia toimenpiteitä, jotka ovat välttämätön osa teollisuuden rakennemuutosta tai aluekehitystä koskevia integroituja ohjelmia. 5 artikla Liittymistä valmistelevasta avusta rahoitettavat toiminta- ja toimenpidetuet voidaan myöntää ainoastaan yhdestä tässä asetuksessa tarkoitetuista välineistä. 6 artikla Tässä asetuksessa tarkoitettujen toimenpiteiden rahoituksessa on noudatettava 16 päivänä maaliskuuta 1998 annetussa asetuksessa (EY) N:o 622/98 asetettuja ehtoja ja liittymiskumppanuuden ehtoja sekä erityisiä säädöksiä, joista on säädetty 18 päivänä joulukuuta 1989 annetussa asetuksessa (ETY) N:o 3906/89, sellaisena kuin se on viimeksi muutettuna 22 päivänä huhtikuuta 1996 annetulla asetuksella (EY) N:o 753/96, asetuksella N:o . . . (SAPARD) ja asetuksella N:o . . . ("LVRV" ISPA), sekä tässä asetuksessa säädettyjä ehtoja. 7 artikla Edunsaajavaltiot osallistuvat investointien rahoittamiseen. 8 artikla Edellä 2, 3 ja 4 artiklassa tarkoitetun kolmen välineen mukaisesti rahoitetuista toimista tai toimenpiteistä päätetään kutakin välinettä koskevan asetuksen säädösten mukaisesti. 9 artikla 1. Komissio vastaa näihin kolmeen välineeseen liittyvien toimintojen, erityisesti liittymistä valmistelevan tuen maakohtaisten yleisten suuntaviivojen koordinoinnista. Komissiota avustaa tässä tehtävässä komitea, josta on säädetty asetuksessa (ETY) N:o 3906/89, sellaisena kun se on viimeksi muutettuna asetuksella (EY) N:o 753/96, seuraavan menettelyn mukaisesti. 2. Komission edustaja toimittaa komitealle toteutettavia toimenpiteitä koskevan luonnoksen. Komitea antaa lausuntonsa luonnoksesta määräajassa, jonka puheenjohtaja voi asettaa asian kiireellisyyden mukaan tarvittaessa äänestyksen jälkeen. 3. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. 4. Kommission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. 10 artikla Komissio varmistaa, että tämän asetuksen mukaiset tuet ovat yhteensovitettuja ja yhdenmukaisia yhteisön talousarvion kanssa ja Euroopan investointipankin, muiden yhteisön rahoitusvälineiden ja kansainvälisten rahoituslaitosten rahoittamien tukien kanssa. 11 artikla 1. Komissio panee täytäntöön yhteisön avun avoimuusperiaatteen ja yhteisön varainhoitoasetuksen mukaisesti, sanotun kuitenkaan rajoittamatta tämän asetuksen säädösten soveltamista. 2. Liittymistä valmisteleva apu kattaa myös toteutettujen tukien seurannasta, valvonnasta ja arvioinnista aiheutuvat kulut. 3. Rahoituspäätöksissä ja niistä johtuvissa sopimuksissa tai täytäntöönpanovälineissä on nimenomaisesti määrättävä, että komissio ja tilintarkastustuomioistuin voivat suorittaa tarpeen vaatiessa valvontaa itse paikalla. 12 artikla 1. Hakijamaat voivat hallinnoida hajautetusti niille myönnettyjä tukia erityisten määräysten mukaisesti, jotka koskevat erityisesti tarjouspyyntömenettelyä, tarjousten arviointimenettelyä ja sopimusten tekemistä. 2. Näissä erityismääräyksissä, joista on määrätty edunsaajamaiden kanssa tehdyissä rahoitusta koskevissa yleissopimuksissa, otetaan huomioon edunsaajamaiden hallinnointi- ja rahoitusvalvontakyky. 3. Komissio päättää valvontaa ja arviointia koskevista yksityiskohtaisista säädöksistä. 13 artikla Komissio esittää Euroopan parlamentille ja Euroopan unionin neuvostolle joka toinen vuosi maakohtaisen kertomuksen liittymistä valmistelevasta kokonaisavusta. 14 artikla Tämä asetus tulee voimaan kolmantena päivänä siitä, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.